Document ID: 31998R2305

Ir-Regolament tal-Kummissjoni (KE) Nru 2305/98
tas-26 ta’ Ottubru 1998
li jemenda r-Regolament (KE) Nru 97/95 li jistabbilixxi regoli dettaljati għall-applikazzjoni tar-Regolament tal-Kunsill (KEE) Nru 1766/92 fir-rigward tal-prezz minimu u ħlas kompensatorju li għandu jitħallas lill-produtturi tal-patata u tar-Regolament tal-Kunsill (KE) Nru 1868/94 li jistabbilixxi sistema ta’ kwota dwar il-produzzjoni ta’ lamtu tal-patata
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1868/94 tas-27 ta’ Lulju 1994 li jistabbilixxi sistema ta’ kwota dwar il-produzzjoni ta’ lamtu tal-patata [1], kif emendat l-aħħar bir-Regolament (KE) Nru 1284/98 [2], u b’mod partikolari l-Artikolu 8 tiegħu,
Billi r-Regolament (KE) Nru 1868/94 li jistabbilixxi sistema ta’ kwoti għall-produzzjoni ta’ lamtu tal-patata li għandha titħallas fuqha għajnuna mill-Komunità; billi l-Artikolu 2 ta’ dak ir-Regolament jiffissa l-kwoti tal-lamtu tal-patata għall-Istati Membri produtturi għal perjodu ta’ tliet snin u jiddefinixxi l-metodu biex jiġu allokati s-subkwoti;
Billi ċerti partijiet tar-Regolament tal-Kummissjoni (KE) Nru 97/95 [3], kif emendati l-aħħar bir-Regolament (KE) Nru 1125/96 [4] li jistabbilixxi r-regoli dettaljati ta’ applikazzjoni saru nulli u invalidi; billi dawn għandhom jitħallew barra minħabba ċ-ċarezza;
Billi, sabiex jimmonitorjaw l-iżvilupp tas-suq aktar mill-qrib, l-Istati Membri għandhom jinnotifikaw lill-Kummissjoni l-kwoti disponibbli qabel it-30 ta’ Ġunju ta’ kull sena tas-suq u l-kwantitajiet li għandhom jiġu esportati mingħajr ma jingħataw rifużjonijiet;
Billi l-miżuri previsti f’dan ir-Regolament jaqblu ma’ l-opinjoni tal-Kumitat ta-Ġestjoni taċ-Ċereali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 97/95 huwa hawnhekk emendat kif ġej:
1. L-Artikolu 2 huwa mibdul b’dan li ġej:
"Artikolu 2
Fejn l-Artikolu 6(2) tar-Regolament (KE) Nru 1868/94 japplika, subkwoti allokati għandhom jiġu aġġustati skond dan fil-bidu tas-sena tas-suq wara dik li fiha l-kwota kienet eċċeduta."
2. L-Artikolu 3 huwa mħassar.
3. L-Artikolu 19 huwa mibdul b’dan li ġej:
"Artikolu 19
1. Mhux aktar tard mit-30 ta’ April ta’ kull sena tas-suq, l-impriżi li jipproduċu l-lamtu għandhom jinnotifikaw lill-awtoritajiet kompetenti dwar:
- il-kwantitajiet ta’ patata tal-lamtu li kkwalifikaw taħt l-Artikoli 8(1) u (2) tar-Regolament (KEE) Nru 1766/92,
- il-kwantitajiet ta’ lamtu tal-patata li fuqhom il-premium pprovdut fl-Artikolu 5 tar-Regolament (KE) Nru 1868/94 tħallas.
2. Fejn l-Artikolu 17 japplika, mhux aktar tard mit-30 ta’ Ġunju ta’ kull sena tas-suq, l-Istati Membri għandhom jissupplixxu lill-Kummissjoni bl-informazzjoni kollha dettaljata relatata miegħu, flimkien ma’ dokumenti ta’ appoġġ li juru li l-kondizzjonijiet ifissati ntlaħqu."
4. L-Artikolu 20 huwa mibdul b’dan li ġej:
"Artikolu 20
Sat-30 ta’Ġunju l-aktar tard, l-Istati Membri għandhom jinnotifikaw lill-Kummissjoni dwar:
(a) il-kwantitajiet ta’ patata tal-lamtu li kkwalifikaw taħt l-Artikoli 8(1) u (2) tar- Regolament (KEE) Nru 1766/92;
(b) il-kwantitajiet ta’ lamtu li fuqhom il-premium provdut taħt l-Artikolu 5 tar-Regolament (KE) Nru 1868/94 tħallas;
(c) il-kwantitajiet u s-subkwoti għall-impriżi li jipproduċu l-lamtu kkonċernati bl-Artikolu 6(2) tar-Regolament (KE) Nru 1868/94 matul is-sena tas-suq u s-subkwoti disponibbli għas-sena tas-suq ta’ wara;
(d) il-kwantitajiet li għandhom jiġu esportati mingħajr ma jiġbdu rifużjonijiet skond l-Artikolu 6 tar-Regolament (KE) Nru 1868/94;
(e) il-kwantitajiet imsemmija fl-Artikoli 13(3) u (4) ta’ dan ir-Regolament;
(f) il-kwantitajiet imsemmija fl-Artikolu 16 ta’ dan ir-Regolament."
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, fis-26 ta’ Ottubru 1998.

Labels: 3
2
17
6